kardosdrur/scandi-wiki huggingface dataset:
Rasterpunkt

Rasterpunkter er de enheder, et rasterbillede er opbygget af. Ordet går tilbage til de fintmaskede rasternet, der var på de fotografiske glasplader i fotografiets barndom. Ser man fx et avisbillede med lup, kan man se, at det er opbygget af små punkter, rasterpunkter, og derfor kaldes det et rasterbillede. 

Gamle landkort er i stor udstrækning skannet ind til brug i digitale systemer. Da de er sammensat af rasterpunkter, omend i god opløsning, kaldes de rasterkort i modsætning til vektorkort, hvor alle linjestykker er beskrevet på vektorformat.

Referencer 

Computergrafik
Grafik
Rasterbillede
Bogtryk
Donaufyrstendømmerne

Donaufystendømmerne (, ) var et navn, der blev givet om de to fyrstedømmer Moldavien og Valakiet, der opstod i begyndelsen af 1300-tallet. Begrebet blev benyttet af Habsburgmonarkiet ved indgåelsen af Küçük Kaynarca-traktaten i 1774 som betegnelse for et område ved det nedre Donau med fælles geopolitisk situation. Betegnelsen blev primært benyttet uden for de to fyrstendømmer indtil de i 1859 indgik en union som De forenede fystendømmer Moldavien og Valakiet. Sammen med Transylvanien blev De forenede fyrstendømmer grundlaget for Kongeriget Rumænien og senere det moderne Rumænien.

Nogle gange omtales Fyrstendømmet Serbien også som en del af Donaufyrstendømmerne.

Referencer

Moldavien
Valakiet
Rumæniens historie
Korinth (regional enhed)

Korinth ( Korinthía) er en regional enhed der er en del af periferien Peloponnes i Grækenland. Den er beliggende omkring byen Korinth, i den nordøstlige del af halvøen Peloponnes.

Geografi 

Korinth grænser op til Achaea mod vest og sydvest, Korinth-bugten og Attika mod nord, Saroniske Bugt mod øst, Argolis mod syd og Arcadia mod sydvest. Korinth-kanalen, der fører skibstrafik mellem Det Joniske og Det Ægæiske Hav, er omkring 4 km øst for Korinth, der skærer gennem Korinths landtange. Korinth ses i stigende grad som en del af metropolområdet Athen, hvor kommuner som Agioi Theodoroi i den østligste del af den regionale enhed, betragtes som forstæder til Athen. Området omkring Korinth og det vestlige Saronic inklusive den sydøstlige del består af brudlinjer, herunder Korinth-forkastningen, Poseidon-forkastningen og en forkastning, der løber fra Perahcora til Agioi Theodoroi. Korinth østlige kystområder består af græsgange og landbrugsarealer, hvor der dyrkes oliven, druer, tomater og grøntsager. Resten af Korinth er bjergrigt. Dets højeste bjerg er Kyllini mod vest, og den største sø er Stymphalos-søen, (vigtig i græsk mytologi og et fugleresort, beskyttet af Natura 2000) beliggende i sydvest. Klimaet i Korinth har varme somre og milde vintre i kystområderne og noget koldere vintre med lejlighedsvis snefald i bjergområderne.

Administration 
Den regionale enhed Korinth er opdelt i seks kommuner. Disse er (numre som på kortet i infoboksen):

 Korinth ( Korinthos, 1)
 Loutraki-Perachora-Agioi Theodoroi (3)
 Nemea (4)
 Sikyona (6)
 Velo-Vocha (2)
 Xylokastro-Evrostina (5)

Præfektur 

Som en del af Kallikratis-regeringsreformen i 2011 blev den regionale enhed Korinth skabt ud af det tidligere præfektur Korinth (). Præfekturet havde samme territorium som den nuværende regionale enhed. Samtidig blev kommunerne omorganiseret, ifølge nedenstående tabel.

Hovedbyer og byer 
De vigtigste byer og byer i Korinth er (iht. 2011 folketælling):

 Korinth 30.176
 Loutraki 13.353
 Kiato 9.812
 Xylokastro 5.715

Historie 

Fra 1833 til 1899 omfattede Korinth-præfekturet Argolis og var kendt som Argolidocorinthia. Det omfattede Hydra, Spetses og Kithira. Argolis sluttede sig til Korinth for at reformere Argolidocorinthia igen i 1909. Fyrre år senere, i 1949, blev præfekturet endeligt adskilt fra Argolis.

I slutningen af 2006 annoncerede præfekten i Korinth at man ville opføre en ny dæmning, der skal placeres 5-7 km syd for Kiato og Sicyon, nær Stimanika, over Elissos-floden. Det vil være det næststørste vandområde (søer, reservoirer) i Korinth. Dæmningen bygges til at modstå jordskælv og naturkatastrofer, herunder oversvømmelser. Den 17. juli 2007 ramte en skovbrand området omkring det historiske Akrokorinth og dets slot.

Kilder og henvisninger 
 
 korinthia.net Den ultimative guide til Corinthia
 GTP – Korinthien
 Geomorfologisk undersøgelse af det østlige Korinthien
 KRRC Geomorfologi
 Xenios Magazine artikler om Korinthien
 Kiato

Regionale enheder i Peloponnes
Peloponnes
Danuta Kozák

Danuta Kozák (født 11. januar 1987) er en ungarsk kanoroer, der har specialiseret sig i fladvandskajak. Hun repræsenterede sit land under sommer-OL 2012 i London, hvor hun vandt guld på K-1 500 meter og K-4 500 meter.

Hun vandt guld under sommer-OL 2016. 

Under sommer-OL 2020 i Tokyo, som blev afholdt i 2021, blev hun nummer 4 på K-1 500 meter og vandt bronze på K-2 500 meter og guld på K-4 1000 meter.

Referencer

Eksterne henvisninger 
 

Kanoroere fra Ungarn
Personer fra Budapest 
Deltagere for Ungarn ved sommer-OL 2020 
Olympiske mestre fra Ungarn
Olympiske bronzemedaljevindere fra Ungarn
Medaljevindere ved sommer-OL 2012
Medaljevindere ved sommer-OL 2016
Medaljevindere ved sommer-OL 2020
Fine Gråbøl

Fine Gråbøl (født Josefine Gråbøl i 1992) er en dansk digter og forfatter. 

Hun vandt BogForums Debutantpris 2021 for sin debutroman Ungeenheden, som blev udgivet 23. april 2021. 58 skønlitterære debutanter var indstillet til prisen, hvoraf fem blev shortlistet af juryen, inden Fine Gråbøl blev valgt til den endelige vinder.

I 2018 udkom digtsamlingen Knoglemarv Lavendel, som er skrevet af digterkollektivet BMS, hvor Gråbøl er et af medlemmerne.

Gråbøl læser litteraturvidenskab på Københavns Universitet og har en datter.

Gråbøl blev ramt af psykisk sygdom som 17-årig, da hun gik i gymnasiet. Hun var flere gange indlagt på psykiatisk afdeling på et hospital og boede efterfølgende i en periode på et bosted med døgnbemanding. Gråbøls debutroman Ungeenheden, som handler om seks unge psykisk syge på et bosted, er inspireret af hendes oplevelser i psykiatrien. Hun har forklaret, at hun var interesseret i at skrive fra socialpsykiatrien, hvor der er nogle mere langstrakte tidshorisonter, og hvor alt går langsommere.

Referencer 

Romanforfattere fra Danmark
Digtere fra Danmark
Golden League (håndbold)

Golden League er en firenationers håndboldturnering arrangeret af Dansk Håndbold, Norges Håndballforbund og Nederlands Handbal Verbond og finder sted hvert andet år/sæson. De tre forbunds landshold er altid repræsenteret, mens et fjerde land bliver inviteret. Man spiller en sæson med i alt tre runder, som finder sted i hver af de tre værtslande. Kvinderne og mændene spiller parallelt med hinanden hver sæson og afløser hinanden hver sæson. Turneringen fungerer udelukkende som trænings- og forberedelsesturnering. Det norske værtskabs runde bliver arrangeret i forbindelse med Intersport Cup (tidligere Møbelringen Cup).

Den første udgave af kvindernes turnering var i 2012, mens mændene var i 2013.

I november 2021 blev det meddelt at det franske håndboldforbund havde valgt at trække sig fra Golden League-samarbejdet. Dansk Håndbold og Norges Håndballforbund havde dog stadig intentioner om at fortsætte turneringen og indgik i juni 2022 et partnerskab med Hollands håndboldforbund.

Kvinder

Mænd

Medaljeoversigt

Kvinder

Mænd

Referencer
Dean-Charles Chapman

Dean-Charles Chapman (født 7. september 1997) er en engelsk skuespiller. Han er kendt for at skildre Billy Elliot i West End-teaterproduktionen af Billy Elliot the Musical, Tom Blake i Sam Mendes film 1917 og Tommen Baratheon i fjerde, femte og sjette sæson af HBO-dramaserien Game of Thrones.

Eksterne henvisninger 
 

Skuespillere fra Storbritannien
Dóra Bodonyi

Dóra Bodonyi (født 7. november 1993) er en ungarsk kanoroer, der konkurrerer i sprint.

Hun repræsenterede Ungarn under sommer-OL 2020 i Tokyo, hvor hun tog guld i K-4 500 meter og bronze på K-2.500 meter.

Referencer

Eksterne henvisninger 
 

Kanoroere fra Ungarn
Deltagere for Ungarn ved sommer-OL 2020 
Olympiske mestre fra Ungarn
Olympiske bronzemedaljevindere fra Ungarn
Medaljevindere ved sommer-OL 2020
Dayot Upamecano

Dayotchanculle Oswald Upamecano (født d. 27. oktober 1998) er en fransk professionel fodboldspiller, som spiller for Bundesliga-holdet Bayern München og det franske landshold.

Ungdomskarriere 
Upamecano spillede hos flere mindre franske hold, før han blev del af Valenciennes' ungdomshold i 2013.

Klubkarriere

Red Bull Salzburg og FC Liefering 
Upamecano tiltrak sig meget opmærksomhed før han overhovedet havde lavet sin professionelle debut, og skiftede i sommeren 2015 til Red Bull Salzburg.

Upamecano startede med at spille for Salzburgs feederklub FC Liefering, som spiller i den næstbedste østrigske række 2. Liga. Han fik sin professionelle debut med Liefering den 31. juli 2015.

Han fik sin debut for Salzburg førsteholdet den 19. marts 2016, og var fra det tidspunkt en fast del af mandskabet.

RB Leipzig 
Upamecano skiftede i januar 2017 til RB Leipzig. Han fik sin debut den 4. februar 2017.

Upamecano blev nomineret til Golden Boy-prisen i 2018.

Bayern München 
I februar 2021 blev det annonceret at Upamecano ville skifte til Bayern München, efter at Bayern havde betalt hans frikøbsklausul. Skiftet tog officelt sted den 1. juli 2021.

Landsholdskarriere

Ungdomslandshold 
Upamecano har repræsenteret Frankrig på flere ungdomsniveauer.

Upamecano var del af Frankrigs U/17-hold som vandt U/17-EM i 2015.

Seniorlandshold 
Upamecano fik sin debut for landsholdet den 5. september 2020.

Kilder

Eksterne henvisninger 

 

Fodboldspillere fra FC Bayern München
Fodboldspillere fra RB Leipzig
Fodboldspillere fra Red Bull Salzburg
Fodboldspillere fra FC Liefering
Fodboldspillere fra Frankrig
Fodboldlandsholdsspillere fra Frankrig
Deltagere ved verdensmesterskabet i fodbold 2022
Personer fra Évreux
Loutraki

Loutraki (græsk: Λουτράκι) er en badeby ved Korinthbugten i den regionale enhed Korinth, Grækenland. Den ligger 81 km vest for Athen og 8 km nordøst for Korinth. Loutraki er hovedsæde for kommunen Loutraki-Perachora-Agioi Theodoroi. Byen er kendt for sine naturlige kilder og sine terapeutiske kurbade. Der er mange turister, der besøger Loutraki hvert år (især om sommeren) på grund af det krystalklare hav. Casinoet i Loutraki har tusindvis af besøgende hver dag. Byen havde 11.654 indbyggere i 2011.

Historie 
I antikken fandtes der en by ved navn Thermae (, varme kilder) på stedet. I 1847 fik en bekendtgørelse i Italien om de terapeutiske fordele ved at bade i de naturlige termiske kurbade, der findes i Loutraki, en tilstrømning af bosættere i de omkringliggende områder, hvorved det moderne Loutraki blev skabt. I 1928 blev Loutraki fuldstændig ødelagt af et jordskælv og genopbygget. Der anlagt en stor park, på et område hvor man fyldte murbrokker fra de ødelagte huse i havet. Et andet kraftigt jordskælv ramte området i 1981 med mindre ødelæggende virkninger.

Kilder og henvisninger 

 Kommunen Loutrakis websted
 visitloutraki.com

Byer på Peloponnes
Kiato

Kiato () er en by i den nordlige del af  den regionale enhed Korinth i periferien Peloponnes, Grækenland. Den er hovedsæde for kommunen Sikyona. Kiato ligger ved Korinthbugten, nær mundingen af floden Asopos. Den har meget turist aktivitet hovedsageligt om sommeren. Den antikke by Sicyon lå 4 km sydvest for det nuværende Kiato. Kiato ligger 4 km nordvest for Velo, 13 km sydøst for Xylokastro og 18 km nordvest for Korinth. Græsk nationalvej 8A (Patras - Korinth - Athen) passerer sydvest for byen. Den havde en station på den nu nedlagte Piræus-Patras jernbane, og den er den vestlige endestation for en Proastiakos (forstadstog) linje til Athen. Passagerer i den offentlige transport mellem Patras og Athen skifter nu mellem tog og bus i Kiato.

Kilder og henvisninger

Billeder fra Kiato

Byer på Peloponnes
Adelöv

Adelöv er en by i Tranås kommun i Jönköpings län i Sverige og kyrkby i Adelövs socken, beliggende vest for Tranås. Byen ligger mellem Gränna og Tranås langs med vej 133. Omkring 450 personer bor fast i Adelöv.

Historie 
Den tidligste anvendelse af navnet Adelöv er fra 1261 da der blev skrevet "Athelef" i et donationsbrev. Det var fra starten navnet på en gård, som lå på stedet. Navnet er sammensat af to middelaldersvenske ord, "Lef" som betyder "arv" og "Athe" var navnet på den som efterlod arven.

For længe siden lå der kro i Adelöv, som i dag findes bevaret på Skansen i Stockholm.

Bebyggelsen 
I byen ligger Adelövs kyrka. Fra år 2007 rummer byen lavstadieskolen Adelövs Friskola fra børnehaveklasse til årskurs 6.

Idræt og begivenheder 
Fra 1734 afholdes første torsdag i september hvert år et marked som besøges af op mod 50.000 personer.

Byens idrætsklub Adelövs IK blev etableret i 1933 og spiller fodbold i Division 6 Jönköping Norra. En af klubbens grundlæggere var Lennart Hyland.

Referencer 

Byer i Tranås kommun
Nights from the Alhambra

Nights from the Alhambra er et livealbum fra den canadiske singer-songwriter og multiinstrumentalist Loreena McKennitt, der blev udgivet i 2007. Det er også hendes første videoalbum. Det blve optaget i september 2006 på Palacio de Carlos V i Alhambra, Granada, Spanien.

Spor 

 Disk 1
 "The Mystic's Dream" (The Mask and Mirror)
 "She Moved Through the Fair" (Elemental)
 "Stolen Child" (Elemental)
 "The Mummers' Dance" (The Book of Secrets)
 "Penelope's Song" (An Ancient Muse)
 "Marco Polo" (The Book of Secrets)
 "The Bonny Swans" (The Mask and Mirror)
 "Dante's Prayer" (The Book of Secrets)
 "Caravanserai" (An Ancient Muse)

 Disk 2
 "Bonny Portmore" (The Visit)
 "Santiago" (The Mask and Mirror)
 "Raglan Road" (An Ancient Muse - uudgivet nummer)
 "All Souls Night" (The Visit)
 "The Lady of Shalott" (The Visit)
 "The Old Ways" (The Visit)
 "Never-Ending Road (Amhrán Duit)" (An Ancient Muse)
 "Huron `Beltane` Fire Dance" (Parallel Dreams)
 "Cymbeline" (The Visit)

Rækkefølgen er den samme på DVD'en, men de er blot på én disk. DVD'en inkluderer også McKennitts introduktion til sangene, hvilket ikke indgår på CD'en.

Referencer

Eksterne henvisninger 
 

Loreena McKennitt-album
Livealbum fra 2007
Politiske partier i Moldova

Dette er en liste over politiske partier i Moldova. Moldova har et flerpartisystem.

Kun partier som har repræsentation i Moldovas parlament er inkluderet i denne liste.

Kilder 

 Moldovas Justitsministerium - 'Lista partidelor politice' 
 Tanas, Alexander - Reuters - 'Pro-Western party wins Moldova election, preliminary data shows' - 19. juli 2021

Lister over politiske partier efter land
Moldovas politik
Politiske partier i Moldova
Yulimar Rojas

Yulimar Rojas (født 21. oktober 1995) er en venezuelansk atlet, der konkurrerer i trespring.

Hun fik sit helt store gennembrud, da hun vandt VM-guld indendørs i 2016. Dette fulgte hun op på ved OL 2016 i Rio de Janeiro, hvor hun kvalificerede sig til finalen som syvendebedste. I finalen sprang forhåndsfavoritten Caterine Ibargüen fra Colombia 15,03 m og fik dermed guld, mens Rojas bedste spring blev på 14,98 m, hvilket sikrede hende sølvet foran kasakhiske Olga Rypakova med 14,74 m.

Siden 2017 har Rojas været altdominerende i trespring for kvinder, og hun blev verdensmester udendørs i 2017 og indendørs i 2018, verdensmester igen udendørs i 2019 og vinder ved de panamerikanske mesterskaber samme år. 

Ved OL 2020 i Tokyo (afholdt i 2021) var Rojas derfor storfavorit, og med 15,41 m i første spring i finalen lagde hun sig klart i spidsen. I sidste forsøg lykkedes det hende at slå den 26 år gamle rekord på 15,50 m, da hun kom ud på 15,67 m, hvilket naturligvis sikrede hende guldmedaljen. Portugisiske Patrícia Mamona fik sølv med 15,01 m og spanske Ana Peleteiro bronze med 14,87 m.

Referencer

Eksterne henvisninger 
 

Trespringere
Olympiske mestre fra Venezuela
Olympiske sølvmedaljevindere fra Venezuela
Medaljevindere ved sommer-OL 2016
Medaljevindere ved sommer-OL 2020
MFG – Österreich Menschen – Freiheit – Grundrechte

MFG – Österreich Menschen – Freiheit – Grundrechte (forkortes: MFG) (dansk: MFG – Østrigske Mennesker – Frihed – Grunlæggende Rettigheder) er et østrigsk politisk parti, som er hovedsageligt aktivt i delstaten Oberösterreich. 

Partiet blev dannet i februar 2021, og er imod restriktioner og nedlukninger som følge af Coronaviruspandemien. Partiet er også skeptisk overfor vaccination imod Covid-19.

MFG overraskede ved at vinde 3 pladser i landdagen i Oberösterreich ved delstatsvalget i september 2021. Partiet har annonceret at de har tænkt sig at still op til fremtidige valg, både lokalvalg, men også til parlamentsvalg.

Valgresultater

Delstatsvalg

Kilder 

Politiske partier i Østrig
Etableret i 2021
Golden League 2020/21 (kvinder, runde 1)

Golden League 2021 (Runde 1/Oktober) er den første udgave af Golden League-sæsonen 2020-21. Den blev spillet i Danmark, fra i perioden 1.-4 oktober 2020. Det er i alt tre turneringer der udgør Golden League. Både Danmark, Norge og Frankrig deltager som fast vært, ved hver runde.

Turneringen blev spillet for højest 500 tilskuere, grundet restriktioner med hensyn på coronaviruspandemien.

Spillesteder

Resultater 

2020/21 (kvinder, runde 1)
Håndbold i 2020
Julio Mayora

Julio Mayora (født 2. september 1996 ) er en venezuelansk vægtløfter.

Han repræsenterede Venezuela under sommer-OL 2020 i Tokyo, hvor han vandt sølv i 73 kg.

Referencer

Eksterne henvisninger 
 

Vægtløftere fra Venezuela
Vægtløftere ved sommer-OL 2020 
Olympiske sølvmedaljevindere fra Venezuela
Medaljevindere ved sommer-OL 2020
Lakonien

Lakonien eller Laconia (, , [lakoˈni.a]) er en historisk og regional enhed i Grækenland beliggende på den sydøstlige del af Peloponnes-halvøen. Dens administrative hovedstad er byen Sparta. Ordet lakonisk - for at tale på en stump, kortfattet måde - er afledt af navnet på dette område, en henvisning til de gamle spartanere, der var kendt for deres verbale stramhed og stumpe, ofte markante bemærkninger.

Geografi 

Lakonien grænser op til Messenien mod vest og Arkadien mod nord og er omgivet af Myrtoanhavet mod øst og af Den Lakoniske Bugt og Middelhavet mod syd. Det omfatter Kap Malea og Kap Tainaro og en stor del af Mani-halvøen. Mani-halvøen ligger i den vestlige del af Laconien. Øerne Kithira og Antikythera ligger mod syd, men de hører administrativt til Attikas regionale enhed Øerne. Øen, Elafonisos, beliggende mellem det lakoniske fastland og Kythira, er en del af Lakonien.

Eurotas er den længste flod i området. Eurotas-dalen er overvejende en landbrugsregion, der indeholder mange citrus-, olivenlunde og græsarealer. Det er stedet for den største appelsinproduktion på Peloponnes og sandsynligvis i hele Grækenland. Lakonia, et mærke af appelsinjuice, er baseret i Amykles.

De vigtigste bjergkæder er Taygetus (2.407 moh.) i vest og Parnon 1.961 moh.) i nordøst. Taygetus, kendt som Pentadaktylos (fem-fingre) i hele middelalderen, ligger vest for Sparta og Eurotas dalen. Det er det højeste bjerg i Laconien og Peloponnes og er hovedsageligt dækket af fyrretræer. To veje forbinder de regionale enheder Messenien og Laconien: den ene er et snoet bjergpas gennem Taygetus, og den anden går udenom bjerget via Mani-distriktet mod syd.

Drypstensgrotten, Dirou, der er en stor turistattraktion, ligger syd for Areopoli i den sydvestlige del af Lakonien.

Kommuner 

Den regionale enhed, Laconien, er opdelt i fem kommuner. Disse er (numre som på kortet i infoboksen):

 Øst Mani ( Anatoliki Mani, 2)
 Elafonisos (3)
 Eurotas (4)
 Monemvasia (5)
 Sparta (1)

Præfektur 
Som en del af Kallikratis regeringsreform i 2011 blev den regionale enhed Laconien oprettet ud af det tidligere præfektur Laconien (). Præfekturet havde samme udstrækning som den nuværende regionale enhed. Samtidig blev kommunerne omorganiseret, ifølge nedenstående tabel.

Kilder og henvisninger 

Regionale enheder i Peloponnes
Peloponnes
Eira Aune

Eira Aune (født 10. marts 1997 i Lillestrøm, Norge) er en norsk håndboldspiller, der spiller for danske Silkeborg-Voel KFUM i Damehåndboldligaen.

Karriere 
Hun spillede fra 2017 til sommeren 2021, for den norske ligaklub Oppsal IF, der spiller i Eliteserien. I hendes sæson for Oppsal IF, blev hun holdets samlede topscorer ved sæsonafslutnignen med i alt 81 mål. 

Det blev i april 2020, offentliggjort at den danske ligaklub Silkeborg-Voel KFUM, havde hentet Aune på en 2-årig kontrakt. Klubben kunne så i oktober 2021, meddele at man havde forlænget hendes kontrakt med yderligere to år, gældende til sommeren 2024.

Referencer

Eksterne henvisninger 

Håndboldspillere fra Norge
Håndboldspillere fra Silkeborg-Voel KFUM
Håndboldspillere fra Oppsal IF
Keydomar Vallenilla

Keydomar Vallenilla (født 8. oktober 1999) er en venezuelansk vægtløfter.

Han repræsenterede Venezuela under sommer-OL 2020 i Tokyo, hvor han vandt sølv i 96 kg..

Referencer

Eksterne henvisninger 
 

Vægtløftere fra Venezuela
Vægtløftere ved sommer-OL 2020
Olympiske sølvmedaljevindere fra Venezuela
Medaljevindere ved sommer-OL 2020
Julius Maada Bio

Julius Maada Bio (født 12. maj 1964) er en politiker fra Sierra Leone som har været landets præsident siden 4. april 2018. Han er en pensioneret brigadegeneral i Sierra Leones hær og var Sierra Leones militære statsoverhoved fra 16. januar til 29. marts 1996 i en militær junta-regering kendt som NPRC (National Provisional Ruling Council). Som kandidat for det største oppositionsparti Sierra Leone People's Party (SLPP) besejrede Bio besejrede Samura Kamara fra det regerende parti All People's Congress i anden runde af Sierra Leone præsidentvalg i 2018 med 51,8 % af stemmerne mod 48,2 % til Kamara. Internationale observatører erklærede valget for i det store hele frit og retfærdigt. Bio efterfulgte Ernest Bai Koroma som præsident. Som oppositionsleder var Bio en kritiker af sin forgænger, præsident Ernest Bai Koroma, og hans administration. Som præsident har Bio omstødt de fleste af Ernest Bai Koromas politikker, og han anklager Koroma for korruption.

Bio var også SLPP's præsidentkandidat ved præsidentvalget i 2012 hvor han fik 37 % af stemmerne og blev besejret af den siddende præsident Ernest Bai Koroma som vandt 58 % af stemmerne.

Som militært statsoverhoved returnerede Bio Sierra Leone til en demokratisk valgt regering da han overdrog magten til Ahmad Tejan Kabbah fra Sierra Leone People's Party efter Kabbahs sejr ved Sierra Leones præsidentvalg i 1996. Da han trak sig tilbage fra militæret i 1996, flyttede Bio til USA hvor han fik politisk asyl. Han vendte tilbage til Sierra Leone i 2005 da hans sikkerhed blev garanteret af præsident Kabbah.

Bio er er kandidat i internationale anliggender fra American University i Washington D.C.. Bio har også en kadet-uddannelse fra Sierra Leones prestigefyldte Benguema Military Academy. Bio er en praktiserende romersk-katolsk kristen. Hans kone, førstedame Fatima Bio, er derimod en praktiserende muslim.

Referencer 

Sierra Leones præsidenter
Nuværende statsoverhoveder
Statsoverhoveder der kom til magten ved kup
Hoàng Xuân Vinh

Hoàng Xuân Vinh (født 6. oktober 1974 i Hanoi, Vietnam) er en vietnamesisk sportsskytte.

Hoàng sluttede på fjerdepladsen i 50 meter fri ved sommer-OL 2012 i London og sluttede på niendepladsen i 10 meter luftpistol.

Ved de olympiske skydekonkurrencer 2016 i Rio de Janeiro vandt han en guldmedalje i 10 meter luftpistol og en sølvmedalje i 50 meter freestyle pistol.

Referencer

Eksterne henvisninger 
 

Skytter
Olympiske mestre fra Vietnam
Olympiske sølvmedaljevindere fra Vietnam
Medaljevindere ved sommer-OL 2016